Euroopan parlamentin päätöslauselma esityksestä Euroopan unionin lisätalousarvioksi nro 2/2005 varainhoitovuodeksi 2005 - palkkamukautukset (9491/2005 - C6-0172/2005 - 2005/2045(BUD))



Virallinen lehti nro 133 E , 08/06/2006 s. 0103 - 0104



P6_TA(2005)0253 Lisätalousarvio 2/2005 Euroopan parlamentin päätöslauselma esityksestä Euroopan unionin lisätalousarvioksi nro 2/2005 varainhoitovuodeksi 2005 — palkkamukautukset (9491/2005 — C6-0172/2005 — 2005/2045(BUD)) Euroopan parlamentti, joka - ottaa huomioon EY:n perustamissopimuksen 272 artiklan ja Euratomin perustamissopimuksen 177 artiklan, - ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [1] ja erityisesti sen 37 ja 38 artiklan, - ottaa huomioon 16. joulukuuta 2004 lopullisesti vahvistetun Euroopan unionin yleisen talousarvion varainhoitovuodeksi 2005 [2], - ottaa huomioon talousarviota koskevasta kurinalaisuudesta ja talousarviomenettelyn parantamisesta 6. toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [3], - ottaa huomioon komission 30. maaliskuuta 2005 esittelemän alustavan esityksen Euroopan unionin lisätalousarvioksi nro 2/2005 varainhoitovuodeksi 2005 (SEC(2005)0421), - ottaa huomioon neuvoston 30. toukokuuta 2005 hyväksymän esityksen Euroopan unionin lisätalousarvioksi nro 2/2005 (9491/2005 — C6-0172/2005), - ottaa huomioon työjärjestyksen 69 artiklan ja liitteen IV, - ottaa huomioon budjettivaliokunnan mietinnön (A6-0190/2005), A. ottaa huomioon, että henkilöstön palkkojen mukautus vuonna 2004 oli odotettua alhaisempi, B. ottaa huomioon, että budjettivallan käyttäjä pyysi toimielimiä toimittamaan arviot toimielinten hallintomenojen mukauttamiseksi palkkojen mukautuksen seurauksena, C. ottaa huomioon, että budjettivallan käyttäjän 25. marraskuuta 2004 antamassa lausumassa [4] vaadittiin, että kyseinen lisätalousarvio sisältää ainoastaan palkkojen ja eläkkeiden vuosittaisesta mukauttamisesta johtuvia toimielinten hallintomenoihin tarkoitettujen määrärahojen supistuksia, D. ottaa huomioon, että komission ehdotus sisälsi myös joitakin hallinnollisia seikkoja, jotka eivät liity palkkojen mukauttamiseen; 1. hyväksyy Euroopan parlamentin, neuvoston, tuomioistuimen, tilintarkastustuomioistuimen, Euroopan talous- ja sosiaalikomitean, alueiden komitean, Euroopan oikeusasiamiehen ja Euroopan tietosuojavaltuutetun palkkamukautukset sellaisina kuin ne on hyväksytty neuvoston esityksessä lisätalousarvioksi nro 2/2005; 2. päättää mukauttaa komission talousarviossa palkkoihin ja eläkkeisiin tarkoitettuja määrärahoja alustavassa lisätalousarviossa nro 2/2005 esitetyllä tavalla ja on esittänyt tätä tarkoitusta varten budjettitarkistuksen; 3. hyväksyy henkilöstötaulukkoon (tilintarkastustuomioistuin ja Euroopan tietosuojavaltuutettu) ja nimikkeistöön (komissio) tehdyt muutokset sellaisina kuin ne on hyväksytty neuvoston esityksessä lisätalousarvioksi nro 2/2005; 4. päättää hyväksyä tulolaskelmat (Euroopan talous- ja sosiaalikomitea ja julkaisutoimisto) alustavassa lisätalousarviossa nro 2/2005 esitetyllä tavalla ja on esittänyt tätä tarkoitusta varten kaksi budjettitarkistusta; 5. kehottaa puhemiestä välittämään tämän päätöslauselman sekä lisätalousarvioesitykseen nro 2/2005 tehdyt tarkistukset neuvostolle ja komissiolle sekä muille asianomaisille toimielimille ja elimille. [1] EYVL L 248, 16.9.2002, s. 1. [2] EUVL L 60, 8.3.2005, s. 1. [3] EYVL C 172, 18.6.1999, s. 1, sopimus sellaisena kuin se on muutettuna päätöksellä 2003/429/EY (EUVL L 147, 14.6.2003, s. 25). [4] Hyväksytyt tekstit 16.12.2004, P6_TA(2004)0103. --------------------------------------------------